# Shailene Woodley

Shailene Woodley (San Bernardino, 15 de novembre de 1991) és una actriu estatunidenca. Tot i que nascuda a San Bernardino, es va criar a Simi Valley. Va començar a fer de model publicitària als cinc anys i va començar a actuar professionalment en papers menors de televisió, després va guanyar protagonisme pel seu paper com a Amy Juergens a la sèrie dramàtica per a adolescents The Secret Life of the American Teenager (2008-2013), sobre una noia de 15 anys que s'assabenta que està embarassada i, posteriorment, va protagonitzar les pel·lícules The Descendants (2011) i The Spectacular Now (2013), amb què va rebre la seva primera nominació al Globus d'Or a la millor actriu secundària.
Va aconseguir un major reconeixement pel seu paper protagonista com a pacient adolescent de càncer al drama romàntic The Fault in Our Stars (2014) i com a Beatrice Prior a la trilogia de ciència-ficció The Divergent Series (2014-2016). Va interpretar a una supervivent d'una agressió sexual a la sèrie dramàtica d'HBO Big Little Lies (2017-2019), per la qual va ser nominada novament al Globus d'Or i al Primetime Emmy Award. Des de llavors, ha interpretat papers secundaris a les pel·lícules Snowden (2016), The Mauritanian (2021) i Ferrari (2023), i va protagonitzar Adrift (2018) i The Last Letter from Your Lover (2021).
Woodley també és una coneguda activista ambiental. És ambaixadora d'oceans de Greenpeace i ha col·laborat amb aquesta organització en campanyes de política ambiental, en particular a favor del Tractat d'Alta Mar i el Tractat de Contaminació Mundial per Plàstics. També és membre del comitè d'acció política d'Our Revolution i cofundadora de l'organització sense ànim de lucre All it Takes, dedicada al desenvolupament juvenil.

## Trajectòria

Shailene Woodley va començar la seva carrera d'actriu el 1999 amb un paper menor al telefilm Replaceing Dad. Va continuar actuant en papers televisius secundaris a The District i Crossing Jordan, en què va fer del personatge principal de Jill Hennessy a l'edat de 10 anys. Va seguir amb un paper principal al telefilm A Place Called Home (2004) com a California Ford, que li va valdre una nominació als Premis Young Artist. També va interpretar la jove Kaitlin Cooper a The O.C. i Felicity Merriman al telefilm Felicity: An American Girl Adventure (2005). Aquesta actuació va merèixer una altra nominació als Premis Young Artist. Després d'això, Woodley va aparèixer en papers de convidada en sèries de televisió com Everybody Loves Raymond, My Name is Earl, CSI: NY, Close to Home i Cold Case.
El 2011, Woodley va fer el seu debut al llargmetratge a The Descendants d'Alexander Payne, on va interpretar Alex, la problemàtica filla gran de Matt King (interpretat per George Clooney). Després dels reconeixements per la seva actuació, Woodley va rebre una nominació al Globus d'Or a la millor actriu secundària, i va guanyar el premi Independent Spirit a la millor actriu secundària, així com el Trophée Chopard al 65è Festival Internacional de Cinema de Canes, entre altres reconeixements.
El 2014, Woodley va interpretar Beatrice «Tris» Prior a la pel·lícula Divergent, una adaptació de la novel·la juvenil homònima més venuda de Veronica Roth i la primera entrega de The Divergent Series. Woodley va ser la primera i única actriu considerada per al paper de Tris. Per a preparar el seu treball, Woodley es va entrenar durant quatre setmanes a Chicago abans de començar el rodatge de la pel·lícula. Va fer sessions de lluita, entrenament amb armes i entrenament amb ganivets amb el coordinador d'acrobàcies Garrett Warren. Ambientada en un Chicago distòpic i postapocalíptic, la pel·lícula va rebre crítiques diverses, però l'actuació de Woodley com a Tris va rebre una acollida favorable. Divergent va assolir el primer lloc a la taquilla durant el cap de setmana d'estrena, i va ser un èxit financer. Woodley va rebre el premi Female Star of Tomorrow del CinemaCon de 2014.
També el 2014, Woodley va interpretar a Hazel Grace Lancaster a The Fault in Our Stars, l'adaptació cinematogràfica de No està escrit a les estrelles de John Green. Va retratar una pacient de càncer de 16 anys que coneix i s'enamora d'Augustus Waters (Ansel Elgort, qui també va interpretar el seu germà a la sèrie Divergent ), un adolescent afectat de la mateixa manera del seu grup de suport al càncer. La pel·lícula va ser un èxit de taquilla, amb una recaptació de més de 307 milions de dòlars a tot el món. L'actuació de Woodley va rebre elogis de la crítica; Peter Travers a Rolling Stone la va considerar «una actriu sublim amb un currículum que demostra pràcticament que és incapaç de fer un moviment en fals davant la càmera», i Richard Roeper del Chicago Sun-Times va qualificar la seva actuació com a digna d'un Oscar, afegint-hi que «és memorable».
Tenint en compte el progrés de la seva carrera artística i l'èxit continuat de les seves interpretacions al cinema, Woodley va obtenir una nominació al BAFTA a l'estrella emergent el 2015. El mateix any va repetir el seu paper de Tris a The Divergent Series: Insurgent , la segona part de The Divergent Series. Malgrat una recepció crítica més tèbia que la pel·lícula anterior, Insurgent va ser un èxit comercial, guanyant gairebé 100 milions de dòlars en el seu debut internacional i va recaptar 295,2 milions de dòlars a tot el món. Va tornar a repetir el seu paper a la penúltima pel·lícula de la sèrie Allegiant (2016).
A continuació va protagonitzar, al costat de Joseph Gordon-Levitt, el thriller biogràfic d'Oliver Stone Snowden (2016), en què Gordon-Levitt va interpretar Edward Snowden i Woodley va interpretar Lindsay Mills, la parella sentimental de Snowden. La pel·lícula va estrenar-se al Festival Internacional de Cinema de Toronto.
A Big Little Lies, el 2017, Woodley va interpretar una supervivent d'una agressió sexual, al costat de Nicole Kidman i Reese Witherspoon, a la sèrie dramàtica aclamada d'HBO dirigida per Jean-Marc Vallée. Va ser nominada als premis Emmy i als Globus d'Or pel seu paper. Amb tot, va repetir el seu paper de Jane Chapman per a la segona temporada el 2019.
També va protagonitzar com a Tami Oldham Ashcraft i produir la pel·lícula biogràfica Adrift (2018), amb Baltasar Kormákur com a director. Woodley va aprendre a navegar a vela i va fer les seves pròpies acrobàcies a la pel·lícula, la majoria de les quals es van rodar a l'oceà davant de la costa de Fiji. Owen Gleiberman de Variety la va considerar «una actriu sensual», afirmant que «té el do de fer dramàtica la sensualitat; hi ha una bella severitat en els seus trets que et permet sentir les coses que t'està mostrant. Això és un talent, però també és un instint». Woodley va ser guardonada amb el BAFTA a l'estrella emergent durant el Festival de Cinema de Deauville de 2018.
El 2019, Woodley va protagonitzar el drama romàntic Endings, Beginnings al costat de Sebastian Stan, Jamie Dornan i Matthew Gray Gubler. La pel·lícula es va estrenar al Festival Internacional de Cinema de Toronto i es va presentar com a semi-improvisada, basant-se en un guió de 80 pàgines. Woodley va interpretar Daphne, un personatge contemporani que intenta encaixar la seva vida a través de l'autorealització. Peter Travers de Rolling Stone va escriure que «són les actuacions de Woodley les que aixequen el llistó en cada escena».
El 2021, Woodley va tenir un paper secundari a la pel·lícula dramàtica sobre de la vida real de Kevin Macdonald al Centre de detenció de Guantánamo a The Mauritanian, al costat de Jodie Foster, Tahar Rahim i Benedict Cumberbatch. Va interpretar-hi a Teri Duncan, l'ajudant de l'advocada Nancy Hollander (interpretada per Foster). Després va fer un petit paper a la pel·lícula The Fallout i va protagonitzar i va ser productora executiva del drama romàntic The Last Letter from Your Lover al costat de Felicity Jones, basat en el llibre més venut de Jojo Moyes. Va interpretar a Jennifer Stirling, una dona casada dels anys 1960 atrapada en una història d'amor il·lícita.
El 2023, Woodley va protagonitzar i va produir la pel·lícula de thriller criminal To Catch a Killer. Dirigida i coescrita pel cineasta argentí Damián Szifron en el seu debut en anglès, la pel·lícula se centra en el personatge de Woodley, Eleanor Falco, una policia talentosa però problemàtica que és reclutada per l'FBI per ajudar a perfilar i localitzar un assassí en sèrie. A continuació, va protagonitzar al costat de Jack Whitehall la comèdia de ciència-ficció Robots, el debut a la direcció cinematogràfica del duet de guionistes Anthony Hines i Casper Christensen. Basada en el conte de Robert Sheckley de 1973, The Robot Who Looked Like Me, la pel·lícula segueix Charles (Jack Whitehall), i una buscadora d'or, Elaine (Woodley), quan es veuen obligats a unir-se i perseguir els seus robots dobles, que s'han enamorat i han fugit junts. Woodley va afirmar al lloc web Collider que el que la va fer acceptar el paper d'Elaine va ser «tenir l'oportunitat de fer una comèdia per primera vegada, i que per sota de la comèdia hi hagués aquest missatge d'amor bell». Després va aparèixer a Dumb Money de Craig Gillespie i va interpretar a Lina Lardi, amant del fundador de Ferrari, Enzo Ferrari, al biopic Ferrari de Michael Mann, juntament amb Adam Driver i Penélope Cruz.

## Activisme

Shailene Woodley és una compromesa activista ambiental i lluitadora contra el canvi climàtic. El 2010, ella i la seva mare van cofundar l'organització sense ànim de lucre All it Takes, un programa de lideratge juvenil que té com a objectiu educar els joves perquè practiquen l'empatia, la compassió, la responsabilitat amb el propòsit i l'esperança de fomentar un canvi sostenible i positiu per a ells mateixos, els altres i el medi ambient.
Woodley va donar suport i va fer campanya per Bernie Sanders com a president el 2016. Va organitzar el moviment Up To Us en suport de la Convenció Nacional Demòcrata per a conscienciar sobre els problemes polítics, socials i ambientals que els candidats han d'abordar abans de les eleccions.
El 2016, Woodley va protestar contra el Dakota Access Pipeline, un oleoducte subterrani de transport de petroli. A l'octubre, després d'un mes i mig de participació activa amb altres manifestants, va ser arrestada per intrusió criminal a Saint Anthony (Dakota del Nord). La fotografia de la seva detenció es va distribuir a través dels mitjans de comunicació social juntament amb els hashtags #FreeShailene, #NoDAPL i #IStandWithStandingRock. Va pagar una fiança per a ella i els altres 26 manifestants i, posteriorment, va ser posada en llibertat. Deu dies després de la seva detenció, va escriure una peça per a Time, titulada «The Truth About My Arrest», detallant la seva experiència i conscienciant sobre els problemes ambientals i socials. Finalment es va haver de declarar culpable i va ser condemnada a un any de presó.
A mitjans de 2016, Woodley es va unir a la junta de'Our Revolution, una organització política amb l'objectiu d'educar els votants, involucrar-los en el procés polític i donar suport a polítiques progressistes com Medicare for All. El 29 de setembre de 2016, Woodley va ser homenatjada als Premis Global Green Environmental 20th Anniversary, rebent el premi al lideratge ambiental de la indústria de l'entreteniment per cofundar All it Takes. L'octubre de 2016, va rebre el premi Female EMA Futures Award durant els 26th Annual Environmental Media Association (EMA) Awards. També va rebre el premi Advocate als premis InStyle 2016, pel seu treball i defensa dels que ho necessiten. El 2017, l'organització ecologista Sierra Club va homenatjar Woodley en el seu 125è aniversari pel seu activisme de base.
Woodley ha expressat el seu convenciment en les energies netes i renovables. El 2017, va escriure un article d'opinió per a The Hill , titulat «US Should Run on Renewable Energy by 2050», animant els estatunidencs a donar suport a la tecnologia i la necessitat de fer la transició cap a una economia impulsada per fonts d'energia 100% netes. Va presentar la 100 by '50 Act, un projecte de llei que demana als Estats Units d'Amèrica que redueixin de manera progressiva la contaminació per carboni i assoleixin una energia 100% neta i renovable l'any 2050, patrocinada pel senador Jeff Merkley. El 2019, va donar suport a Indigenized Energy, una organització local sense ànim de lucre que aporta energia solar i llocs de treball als nadius americans.
Woodley va portar l'activista Calina Lawrence als Globus d'Or de 2018 com a convidada. S'havien conegut a Standing Rock mentre protestaven contra el Dakota Access Pipeline. El juliol de 2019, Woodley es va convertir en ambaixadora dels oceans de Greenpeace i es va embarcar en una expedició de tres setmanes de durada al mar dels Sargassos per a estudiar l'impacte dels plàstics i els microplàstics en la vida marina i per a documentar la importància d'aquest ecosistema únic per a la protecció sota un nou tractat mundial oceànic que s'estava negociant a l'Organització de les Nacions Unides. Va escriure una peça per a Time, titulada «How I'm Changing My Life to Help Save the Seas», en la qual es descriu la seva experiència. L'expedició va assolir el resultat desitjat el març de 2023, ja que finalment es va acordar el Tractat de l'Oceà de les Nacions Unides. L'acord manté viu l'objectiu de 30x30: protegir el 30% dels oceans del món l'any 2030.
El 2020, Woodley es va associar amb Karün, una B Corporation que fabrica ulleres utilitzant residus reciclats com xarxes de pesca, cordes i metalls recollits per treballadors locals. La seva col·laboració va crear la línia de productes «Karün de Shailene Woodley», construint la seva identitat al voltant de la connexió del disseny del producte amb la protecció de la natura. Va ser guardonada com la marca d'ulleres més sostenible el 2021 i el 2022 pels Global Brands Magazine Awards.

## Referències

* ↑ «Actress Shailene Woodley arrested during pipeline protest». BBC, 11-10-2016. Arxivat de l'original el October 11, 2016. [Consulta: 1r maig 2023].
* ↑ Lerman, Gabrilel. «Porto una vida simple perquè em satisfà l'ànima». La Vanguardia, 06-04-2015. [Consulta: 14 febrer 2024].
* ↑ Corzo, Begoña. «Shailene Woodley revela que sus problemas de salud y una relación abusiva frenaron su carrera» (en castellà). La Vanguardia, 13-04-2020. [Consulta: 14 febrer 2024].
* ↑ «Creo que en la vida real nunca he tenido relaciones sexuales con el sujetador puesto» (en castellà). RTVE, 19-07-2021. [Consulta: 14 febrer 2024].
* ↑ Gaby Wood. «Shailene Woodley: This is What Badass Looks Like» (en anglès). Marie Claire Magazine, 17-03-2014. Arxivat de l'original el December 18, 2022. [Consulta: 18 desembre 2022].
* ↑ «Actress Shailene Woodley ready to do fame her way» (en anglès americà). The Worcester Telegram & Gazette. [Consulta: 27 juliol 2023].
* ↑ Comingore, Aly. «Shailene Woodley's Breakout Year» (en anglès americà). The Santa Barbara Independent, 02-02-2012. Arxivat de l'original el December 9, 2022. [Consulta: 9 desembre 2022].
* ↑ «Shailene Woodley: Actress on the verge» (en anglès americà). Orange County Register, 07-08-2013. [Consulta: 27 juliol 2023].
* ↑ «Critic reviews for The Secret Life of the American Teenager». Metacritic. Arxivat de l'original el July 28, 2016. [Consulta: 16 juny 2016]. Arxivat July 28, 2016, a Wayback Machine.
* ↑ «Shailene Woodley of Simi Valley stars with George Clooney in 'The Descendants' » Ventura County Star Mobile». M. vcstar.com. Arxivat de l'original el April 25, 2012. [Consulta: 19 novembre 2012]. Arxivat April 25, 2012, a Wayback Machine.
* ↑ «Shailene Woodley Talks THE DESCENDANTS, SECRET LIFE OF THE AMERICAN TEENAGER at SBIFF» (en anglès). Collider, 05-02-2012. [Consulta: 27 juliol 2023].
* ↑ «Hot young movie stars: Shailene Woodley» (en anglès). , 26-01-2012.
* ↑ «26th Annual Young Artist Awards». Young Artist Awards. Arxivat de l'original el March 4, 2008. [Consulta: 29 abril 2014]. Arxivat October 5, 2014, a Wayback Machine.
* ↑ Zimmerman, Danielle. «Fifteen fun facts about Shailene Woodley and Theo James». Hypable, 21-03-2014. Arxivat de l'original el April 29, 2014. [Consulta: 29 abril 2014]. Arxivat April 29, 2014, a Wayback Machine.
* ↑ «The Descendants (2011)». , 15-11-2011.
* ↑ «Review: 'The Descendants'». Variety, 03-09-2011. Arxivat de l'original el March 3, 2016. [Consulta: 15 juliol 2014]. Arxivat March 3, 2016, a Wayback Machine.
* ↑ «Golden Globes 2012: The Winners List». The Hollywood Reporter, 15-01-2012. Arxivat de l'original el June 27, 2019. [Consulta: 17 abril 2020]. Arxivat September 1, 2016, a Wayback Machine.
* ↑ Wexler, Sarah. «Shailene Woodley on The Descendants, Crying Underwater, and George Clooney's Fart Machine». Vulture, 16-11-2011. Arxivat de l'original el May 2, 2014. [Consulta: 29 abril 2014]. Arxivat May 2, 2014, a Wayback Machine.
* ↑ «Chopard and Calvin Klein Fete the Cannes Film Festival» (en anglès americà). Vogue, 18-05-2012. Arxivat de l'original el December 9, 2022. [Consulta: 9 desembre 2022].
* ↑ Quan, Karen J. «2012 Most Beautiful at Every Age – Shailene Woodley». People, 20-04-2012. Arxivat de l'original el June 25, 2016. [Consulta: 25 abril 2012]. Arxivat June 25, 2016, a Wayback Machine.
* ↑ Burton, Danielle. «Elle Honors Melissa McCarthy, Shailene Woodley at 'Women in Hollywood' Event» (en anglès americà). The Hollywood Reporter, 22-10-2013. Arxivat de l'original el December 18, 2022. [Consulta: 18 desembre 2022].
* ↑ , 18-10-2012.
* ↑ «Jennifer Lawrence As Bella, And 16 Other YA Castings That Almost Happened» (en anglès). MTV. Arxivat de l'original el 2023-03-28. [Consulta: 28 març 2023].
* ↑ Weintraub, Steve. «Divergent Interview: Neil Burger Talks Changes from the Book» (en anglès). Collider, 25-03-2014. [Consulta: 28 març 2023].
* ↑ «Divergent Behind-the-Scenes Secrets» (en anglès americà). Glamour, 21-03-2014. [Consulta: 28 març 2023].
* ↑ «Divergent». Arxivat de l'original el May 14, 2014. [Consulta: 30 juliol 2014]. Arxivat May 14, 2014, a Wayback Machine.
* ↑ «Divergent (2014)». Box Office Mojo. IMDB, 23-06-2014. Arxivat de l'original el October 1, 2014. [Consulta: 15 juliol 2014]. Arxivat October 1, 2014, a Wayback Machine.
* ↑ Vilkomerson, Sara. «Shailene Woodley offered lead role for 'The Fault in Our Stars'». Entertainment Weekly, 19-03-2013. Arxivat de l'original el December 18, 2014. [Consulta: 19 març 2013]. Arxivat December 18, 2014, a Wayback Machine.
* ↑ «The Fault In Our Stars (2014)». Box Office Mojo. Arxivat de l'original el November 11, 2014. [Consulta: 11 novembre 2014]. Arxivat November 11, 2014, a Wayback Machine.
* ↑ «'The Fault in Our Stars': A lovely work led by the transcendent Shailene Woodley». Arxivat de l'original el October 24, 2014. [Consulta: 15 juliol 2014]. Arxivat October 24, 2014, a Wayback Machine.
* ↑ «Baftas 2015: Jack O'Connell and Shailene Woodley nominated for Rising Star Award». www.telegraph.co.uk. Arxivat de l'original el December 9, 2022. [Consulta: 9 desembre 2022].
* ↑ Ritman, Alex. «Shailene Woodley, Jack O'Connell Among BAFTA Rising Star Nominees». The Hollywood Reporter, 07-01-2015. Arxivat de l'original el December 9, 2022. [Consulta: 9 desembre 2022].
* ↑ «Box Office: 'Insurgent' Opens to $101M Globally; Sean Penn Latest Actor to Fizzle». The Hollywood Reporter, 22-03-2015. Arxivat de l'original el March 24, 2015. [Consulta: 22 març 2015]. Arxivat March 24, 2015, a Wayback Machine.
* ↑ THR staff. «'Divergent Series: Allegiant' Gets Panned by Critics». The Hollywood Reporter, 18-03-2016. Arxivat de l'original el March 20, 2016. [Consulta: 20 març 2016]. Arxivat March 20, 2016, a Wayback Machine.
* ↑ «The Divergent Series: Allegiant (2016)». Box Office Mojo. Arxivat de l'original el May 31, 2016. [Consulta: 31 maig 2016]. Arxivat May 31, 2016, a Wayback Machine.
* ↑ «Shailene Woodley Has Officially Exited The 'Divergent' Franchise». Uproxx, 08-02-2017. Arxivat de l'original el February 15, 2017. [Consulta: 11 març 2017]. Arxivat February 15, 2017, a Wayback Machine.
* ↑ «Shailene Woodley Wants To 'Do Justice' By 'Divergent' With Another Feature Film» (en anglès). MTV. Arxivat de l'original el 2023-03-28. [Consulta: 28 març 2023].
* ↑ «Shailene Woodley in Talks to Star in Oliver Stone's Snowden Film (Exclusive)». The Hollywood Reporter, 14-11-2014. Arxivat de l'original el March 20, 2015. [Consulta: 21 març 2015]. Arxivat March 20, 2015, a Wayback Machine.
* ↑ «TIFF 2016: Shailene Woodley and Joseph Gordon-Levitt Hit the Snowden Premiere» (en anglès). Peoplemag. [Consulta: 29 abril 2023].
* ↑ Dickinson, Jennifer. «Second Nature». Porter magazine. YNAP Corporation, 01-06-2018. Arxivat de l'original el June 13, 2018. [Consulta: 1r juny 2018]. Arxivat June 13, 2018, a Wayback Machine.
* ↑ «Why Jane Was the Best Character on 'Big Little Lies'» (en anglès americà). Esquire, 03-04-2017. Arxivat de l'original el December 18, 2022. [Consulta: 18 desembre 2022].
* ↑ Berg, Madeline. «Emmy Nominees 2017: Full List And Projected Winners». Forbes. Arxivat de l'original el October 13, 2017. [Consulta: 13 octubre 2017]. Arxivat October 13, 2017, a Wayback Machine.
* ↑ «Shailene Woodley». www.goldenglobes.com. Arxivat de l'original el April 10, 2019. [Consulta: 23 febrer 2019]. Arxivat April 10, 2019, a Wayback Machine.
* ↑ Strause, Jackie. «'Big Little Lies': Shailene Woodley on the Healing Journey of Season 2» (en anglès americà). The Hollywood Reporter, 23-06-2019. Arxivat de l'original el December 9, 2022. [Consulta: 9 desembre 2022].
* ↑ Petski, Denise. «Hot Package: Shailene Woodley, Baltasar Kormakur Set 'Adrift' In True Survival Tale». Deadline.com, 06-12-2016. Arxivat de l'original el December 7, 2016. [Consulta: 6 desembre 2016]. Arxivat December 7, 2016, a Wayback Machine.
* ↑ «Shailene Woodley on "Adrift," the true-life story of survival at sea» (en anglès americà). www.cbsnews.com, 28-05-2018. Arxivat de l'original el December 18, 2022. [Consulta: 18 desembre 2022].
* ↑ «Adrift Movie Instagram». Instagram.com. Arxivat de l'original el 2023-04-07. [Consulta: 21 juny 2018].
* ↑ Gleiberman, Owen. «Film Review: 'Adrift'» (en anglès americà). Variety, 31-05-2018. Arxivat de l'original el June 14, 2018. [Consulta: 18 desembre 2022].
* ↑ Deadline. «Morgan Freeman, Sarah Jessica Parker, Shailene Woodley To Be Feted At France's Deauville Film Fest». Deadline, 23-08-2018. Arxivat de l'original el September 5, 2018. [Consulta: 5 setembre 2018]. Arxivat September 5, 2018, a Wayback Machine.
* ↑ Deadline. «Shailene Woodley, Jamie Dornan, Sebastian Stan & Matthew Gray Gubler Lead Drake Doremus-CJ Pic; Protagonist On For Sales — AFM». Deadline, 18-10-2018. Arxivat de l'original el October 18, 2018. [Consulta: 19 octubre 2018]. Arxivat October 18, 2018, a Wayback Machine.
* ↑ «Endings, Beginnings». TIFF. [Consulta: 28 abril 2023].
* ↑ Davids, Brian. «How Shailene Woodley and Her Co-Stars Improvised an Entire Movie» (en anglès americà). The Hollywood Reporter, 18-04-2020. [Consulta: 29 abril 2023].
* ↑ «Endings, Beginnings - Rotten Tomatoes» (en anglès). www.rottentomatoes.com. [Consulta: 29 abril 2023].
* ↑ Deadline. «Jodie Foster, Tahar Rahim & Shailene Woodley Board 'Prisoner 760', STX Launching At AFM». Deadline, 01-11-2019. Arxivat de l'original el November 2, 2019. [Consulta: 2 novembre 2019]. Arxivat November 2, 2019, a Wayback Machine.
* ↑ Ehrlich, David. «'The Mauritanian' Review: A Strong Tahar Rahim Performance Stuck Inside a Mediocre Gitmo Drama» (en anglès). IndieWire, 14-01-2021. [Consulta: 29 abril 2023].
* ↑ Deadline. «'The Fallout': Shailene Woodley, Julie Bowen & John Ortiz Join Jenna Ortega & Maddie Ziegler In High School Drama Filming In LA». Deadline, 31-08-2020. Arxivat de l'original el September 1, 2020. [Consulta: 2 juny 2021].
* ↑ «Megan Park Went Into 'Serious Mode' Directing Secret Life Costar Shailene Woodley in The Fallout» (en anglès). Peoplemag. [Consulta: 29 abril 2023].
* ↑ Variety. «Felicity Jones, Shailene Woodley to Star in 'The Last Letter From Your Lover'». Variety, 10-10-2019. Arxivat de l'original el October 11, 2019. [Consulta: 10 octubre 2019]. Arxivat October 11, 2019, a Wayback Machine.
* ↑ Gyarkye, Lovia. «Shailene Woodley and Felicity Jones in Netflix's 'The Last Letter From Your Lover': Film Review» (en anglès americà). The Hollywood Reporter, 22-07-2021. [Consulta: 29 abril 2023].
* ↑ Kaufman, Sophie Monks. «The Last Letter From Your Lover review: Shailene Woodley and Callum Turner steal hearts» (en anglès britànic). Time Out Worldwide, 02-08-2021. [Consulta: 29 abril 2023].
* ↑ Lang, Brent. «Shailene Woodley Starring in Serial Killer Thriller 'Misanthrope' (EXCLUSIVE)» (en anglès americà). Variety, 01-05-2019. [Consulta: 29 abril 2023].
* ↑ «Shailene Woodley Delivers Another Blockbuster Punch in 'To Catch A Killer'» (en anglès americà). Observer, 21-04-2023. [Consulta: 29 abril 2023].
* ↑ Ritman, Alex. «Cannes: Shailene Woodley Joins 'Robots' Comedy From 'Borat' Writer Anthony Hines» (en anglès americà). The Hollywood Reporter, 21-06-2021. [Consulta: 3 juny 2023].
* ↑ «Jack Whitehall & Shailene Woodley on "Beautiful Message" of Raunchy Rom-Com» (en anglès). Collider, 18-05-2023. [Consulta: 3 juny 2023].
* ↑ Kroll, Justin. «Shailene Woodley Joins Ensemble Cast of Craig Gillespie's 'Dumb Money' For Black Bear Pictures» (en anglès americà). Deadline, 06-10-2022. Arxivat de l'original el October 18, 2022. [Consulta: 9 desembre 2022].
* ↑ Kroll, Andreas Wiseman,Justin. «Adam Driver, Penélope Cruz & Shailene Woodley Set To Star In Michael Mann's Passion Project 'Ferrari'; STX Inks Big Domestic Deal & Handles Int'l — EFM» (en anglès americà). Deadline, 09-02-2022. [Consulta: 26 desembre 2023].
* ↑ Roca, Mireya. «Adam Driver, Penélope Cruz i Shailene Woodley protagonitzen el biopic d’Enzo Ferrari». Diari de Girona, 18-03-2022. [Consulta: 14 febrer 2024].
* ↑ «GuideStar». www.guidestar.org. Arxivat de l'original el August 16, 2017. [Consulta: 28 juny 2017]. Arxivat August 16, 2017, a Wayback Machine.
* ↑ «All It Takes | LinkedIn».
* ↑ Variety Staff. «Power of Youth honors quartet» (en anglès americà). Variety, 06-10-2010. Arxivat de l'original el December 18, 2022. [Consulta: 18 desembre 2022].
* ↑ «Shailene Woodley Is a Bernie Sanders Supporter, Are You Surprised Yet». . Arxivat August 22, 2017$^{[Datemismatch]}$, a Wayback Machine.
* ↑ «Shailene Woodley Drove A Peace Train Across America And To The DNC» (en anglès). .
* ↑ «Shailene Woodley Leads Cross-Country Road Trip to the Democratic National Convention» (en anglès). .
* ↑ Hill, Libby «Shailene Woodley arrested while peacefully protesting Dakota Access pipeline in North Dakota» (en anglès). .
* ↑ «Shailene Woodley Joins Oil Pipeline Protest In North Dakota». Associated Press.
* ↑ Deena Zaru «Woodley spotlights environmental fight after Sanders». .
* ↑ «Shailene Woodley was just arrested while protesting Dakota Access Pipeline» (en anglès). Mashable, 10-10-2016. [Consulta: 27 juliol 2023].
* ↑ «Shailene Woodley Released From Jail Following Criminal Trespassing Arrest at Peaceful Protest» (en anglès americà). Cosmopolitan, 11-10-2016. [Consulta: 27 juliol 2023].
* ↑ «Second Take: Shailene Woodley's arrest increases publicity for pipeline protest». Daily Bruin. [Consulta: 27 juliol 2023].
* ↑ Melville-Smith, Alicia. «"Divergent" Actress Shailene Woodley Arrested While Protesting Dakota Pipeline» (en anglès). BuzzFeed News, 11-10-2016. [Consulta: 27 juliol 2023].
* ↑ «Why Was Shailene Woodley Arrested? She Was Protesting The Dakota Access Pipeline» (en anglès). Romper, 12-10-2016. [Consulta: 27 juliol 2023].
* ↑ «Shailene Woodley Stands With DAPL Protesters Following Release From Jail» (en anglès). Nylon, 12-10-2016. Arxivat de l'original el December 18, 2022. [Consulta: 18 desembre 2022].
* ↑ Coppola, Jason. «Actor Shailene Woodley: A High-Profile Target in the Fight Over the Dakota Access Pipeline» (en anglès americà). Truthout, 12-10-2016. Arxivat de l'original el December 18, 2022. [Consulta: 18 desembre 2022].
* ↑ Maddaus, Gene «Shailene Woodley Gets Probation for Dakota Pipeline Protest». , 27-03-2017.
* ↑ «Shailene Woodley: No jail time in plea deal for arrest in pipeline protest». Associated Press, 27-03-2017.
* ↑ «Our Story» (en anglès americà). Our Revolution. Arxivat de l'original el December 31, 2022. [Consulta: 31 desembre 2022].
* ↑ «Environmental Media Association Awards to Honor Shailene Woodley». .
* ↑ «Joseph Gordon-Levitt's InStyle Awards Speech» (en anglès). InStyle. Arxivat de l'original el December 31, 2022. [Consulta: 31 desembre 2022].
* ↑ Gardner, Chris. «Sierra Club to Honor Shailene Woodley, Michael Bloomberg at 125th Anniversary Event» (en anglès americà). The Hollywood Reporter, 13-03-2017. Arxivat de l'original el December 31, 2022. [Consulta: 31 desembre 2022].
* ↑ «Democrats Are Preparing A Bill To Wean U.S. Off Fossil Fuels By 2050» (en anglès). HuffPost, 14-04-2017. Arxivat de l'original el December 18, 2022. [Consulta: 18 desembre 2022].
* ↑ «Meet Sioux Tribe Solar Activist Cody Two Bears, Who Calls Shailene Woodley His 'Sister'» (en anglès). Peoplemag. Arxivat de l'original el December 18, 2022. [Consulta: 18 desembre 2022].
* ↑ «'Big Little Lies' Star Shailene Woodley Announces Greenpeace Sargasso Sea Expedition on Jimmy Kimmel Live!» (en anglès americà). Greenpeace USA, 16-07-2019. [Consulta: 28 març 2023].
* ↑ «Greenpeace Partners with Marine Researchers and Shailene Woodley for Sargasso Sea Expedition» (en anglès americà). Greenpeace USA, 29-07-2019. [Consulta: 28 març 2023].
* ↑ «Historic UN Ocean Treaty agreed - Greenpeace statement» (en anglès). Greenpeace International. [Consulta: 29 abril 2023].
* ↑ «Shailene Woodley Is Hell-Bent On "Changing the World" and Environment for the Better» (en anglès). .
* ↑ Feldman, Daniel. «Karün Comes To North America With Game Changing Sustainability | The Optical Journal» (en anglès americà). www.opticaljournal.com, 14-09-2022. Arxivat de l'original el December 9, 2022. [Consulta: 9 desembre 2022].
* ↑ «BRAND AWARDS WINNERS 2021 - Global Brands Magazine» (en anglès americà), 08-02-2021. Arxivat de l'original el December 9, 2022. [Consulta: 9 desembre 2022].
* ↑ «BRAND AWARDS WINNERS 2022 - Global Brands Magazine» (en anglès americà), 27-12-2021. Arxivat de l'original el December 9, 2022. [Consulta: 9 desembre 2022].